入雲門五雲溪上作（六言）
作者：顧非熊
朝代：唐

paragraphs: 舟泊有時垂釣，舟行不廢閑吟。
沿山寺寺花樹，枕水家家竹林。
鴛鴦晝飛溪靜，鸜鵒夜轉村深。
忽聞風動蓮葉，起見波間月沉。
（《會稽掇英總集》卷八）（按：《會稽棳英總集》卷六收非熊《宿雲門寺》，《全唐詩》卷五八二作溫庭筠詩，卷五一○作張祜詩，題均作《題造微禪師院》。
《茅山志》卷二八收非熊《贈茅山高拾遺》，《全唐詩》卷五○六作章孝標詩。
孰作尚難確定，姑附識於此。
）。